Psaniq

Psaniq o sqraqil kndsan ni sqnaqih utux. Kiya spdakar bi ka nii spatas trumq nii
 Quri kari：Smuling laqi kuyuh ni mnhuling kari（kari huling ka mnhuling sun）
 Quri uqun：Tunux, dowriq, pahing, balung, enduk, ngungu, wawa mniq nbuyas, muyak siida  psaniq ksun　tmngahan ka wawa embulang o saw wawa qowlit, brihut,rqbux,rapit, qbhni, saw ini hrii ubal niya na
Hangan qnqaya：人體生殖器官名稱 Ngahan nkuyuh o‘psaniq’ksun rmngnaw kari Ngahan nsnaw o ‘qnqaya’ksun rmngaw kari
Quri hhuqil：Niqan mhuqil ka seejiq siida, kana alang o kinal jiyax ini latat mnbasi ni Uusa mdkrang o lmawa 1 idas.
Quri hnqilan seejiq：Mhuqil ka seejiq o jiyax siida skuun ka bqrus na. Mhuqil kaeman o sgrbu bi musa smku. Siida omnbasi ini ekan ini imah
Quri tnbgan：
 Qmqugu gbiyan ka tama rudux
 Mkan mnhuqil hiyi seejiq ka huling
 Mnraqil ka babuy, puwaela papak  tmbru ni mkan bru na ni mkan rudux
 Pnsikan ini niqi bru nbuyas
Quri mgdurug：
 3 idas ini tduwa musa dgiyaq ka kana ruwan sapah ni initduwa saan mahu ngangut ka gndrgan. Nii o seiyah bgihur paru                
 1 idas ini tduwa musabbuyu kasnaw, seiyah bgihur paru
Quri seejiq mnarux：
 Niqan mnarux ka seejiq o ini tduwa tmayun . Asi ka madas tahut kika ini prana mnarux msa.
 Ini tduwa uqan ka snyusan （snapuh）paru mnarux
Quri tmiyu：Tmiyu seejiq o tduwa , ini tduwa cuyuan ka hakaw utux sqriqi tduling baga

 pnyahan kari 
 金清山. (2011). Wikipedia 維基百科 族語詞條試寫─原住民族語詞條 2011作品集. 教育部.
Snakun:Truku(太魯閣語)